《陈遂乡有墅在枫亭扁日廛山求诗寄之》
宋代·陈宓

溪山镇日不离门，一市人家自寂喧。
居士本非为素隐，小窗端合胜华轩。
同时桃李惊开蚤，晚岁松篁喜独存。
我最爱山思觅暇，袖琴来听玉潺湲。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。